На основу Одлуке о усвајању Програма мера подршке за спровођење пољопривредне политике и политике руралног развоја за подручје територије општине Аранђеловац за 2023.годину од 15.08.2023. године, Општинско веће општине Аранђеловац расписује

**К О Н К У Р С**

ЗА МЕРУ ПОДРШКЕ СЕРТИФИКОВАЊУ ОРГАНСКЕ

ПРОИЗВОДЊЕ

За реализацију мера подршке за сертификацију органске производње, који се финансирају, односно суфинансирају средствима из буџета Општине Аранђеловац за 2023. годину, обезбеђена су средства у складу са Одлуком о буџету општине Аранђеловац за 2023. годину (''Службени гласник општине Аранђеловац'', бр.11/2022) у оквиру раздела 5, програм 0101, програмска активност 002- Мере подршке руралном развоју, Позиција 81, Функционална класификација. 451000-субвенције јавним нефинансијским предузећима и организацијама у износу од 300.000,00 динара која ће бити предмет расподеле путем овог конкурса.

Средства Конкурса планирана су за подстицање развоја органске производње на територији општине Аранђеловац у 2023. години и суфинансираће 100% износ органске сертификације без ПДВ-а.

Средства предвиђена Конкурсом су намењена за пољопривредне произвођаче који испуњавају следеће услове:

* Носиоци су регистрованог и активног пољопривредног газдинства (активан статус у складу са правилником ,,Сл. Гласник РС“, бр. 25/2023) на територији општине Аранђеловац.
* Подносилац захтева обавља органску биљну производњу на парцелама које се налазе на територији општине Аранђеловац.
* Парцела на којој се обавља производња је уписана у регистар пољорпривредних газдинстава на Е-аграру.
* Подносилац захтева је са овлашћеном контролном организацијом закључио уговор о вршењу контроле и сертификовању у органској производњи за 2023 годину на парцелама за које се подноси захтев .
* Нису корисници републичких подстиција и субвенција по истом основу.
* Нема дуговања према одељењу за пореске послове општине Аранђеловац, по основу јавних прихода.

Пољопривредни произвођачи који конкуришу потребно је да доставе следећу документацију:

* Попуњен и потписан Захтев за доделу средстава мере подршке сертификовања органске производње.
* Копију рачуна за извршену сертификацију.
* Копију уговора о сертификацији или праћења за време конверзије са сертификационом организацијом.
* Потврда о статусу у регистру пољопривредних газдинстава.
* Извод из регистра пољопривредних газдинстава – подаци о газдинству.
* Извод из регистра пољопривредних газдинстава – биљна структура.
* Фотокопија личне карте носиоца пољопривредног газдинства.
* Изјаву да за меру подшке сертификовања органске производње није конкурисао код других органа општине и Републике.
* Потврда одељења за пореске послове општине Аранђеловац да носилац нема дуговања по основу јавних прихода.

Пољопривредно газдинство, корисник мере подршке, не може у 2023. години парцеле на којима је вршио сертификацију користити на други начин сем за органску пољопривредну производњу, што прихвата потписивањем Изјаве из Захтева.

Захтев се преузима на писарници општинске управе Аранђеловац, Венац слободе бр.10 или у Одељењу за привреду и друштвене делатности, Венац слободе бр. 10,

Стара зграда општине, први спрат, лево крило, канцеларија број 2.

Попуњен и потписан Захтев са потребном документацијом предаје се на писарници општине Аранђеловац у затвореној коверти на којој мора да пише, На предњој страни:

Општинска управа Аранђеловац, ул. Венац Слободе бр. 10

Комисији за доделу подстицаних средстава за развој пољопривреде у 2023. години

КОНКУРС ЗА МЕРУ ПОДРШКЕ СЕРТИФИКОВАЊА ОРГАНСКЕ ПРОИЗВОДЊЕ

На задњој страни:

Име, презиме и адреса подносиоца пријаве

Одлуке о додели средстава мере подршке сертификовања органске производње доноси комисија за развој пољопривреде у 2023.години формирана од стране општинског Већа.

На основу Одлуке о испуњености услова за мере подршке – сертификовања органске производње Одељење за привреду и друштвене делатности општине Аранђеловац доноси Решење о додели подстицаја у року од 30 дана од дана завршетка Конкурса

За одобрене захтеве средства ће се директно преносити на наменски рачун пољопривредног произвоћача (газдинства) по спроведеном поступку утврђивања испуњености услова за остваривање права и доношења Одлуке Комисије.

Неблаговремене, непотпуне и пријаве послате на други начин (нпр. факсом или е-mailom) или достављене на друге адресе, неће се разматрати.

Конкурс је отворен од 14.09.2023.године и траје до 14.10.2023. године. Конкурс се објављује на званичној интернет страници општине Аранђеловац [www.arandjelovac](http://www.arandjelovac).rs , огласној табли и локалним медијима.

У случају да су средства ненаменски коришћена или је документација лажно приказана у захтеву корисник мера подршке губи право на мере подршке у наредних 5 година.

Општинско Веће општине Аранђеловац

Програм мера подршке за развој пољопривреде у 2023.години.

Конкурс за мере подршке за Органску производњу.

**ЗАХТЕВ ЗА ДОДЕЛУ МЕРА ПОДРШКЕ ЗА ОРГАНСКУ ПРОИЗВОДЊУ**

Прочитати пажљиво услове Конкурса. Образац попунити читко, штампаним словима.

|  |  |
| --- | --- |
| Име и презиме носиоцаПољопривредног газдинства |  |
| ЈМБГ (матични број) |  |
| Адреса |  |
| Број телефона |  |
| Број пољопривредног газдинства БПГ |  |
| Број наменског рачуна |  |
| Назив банке |  |

|  |  |
| --- | --- |
| Назив овлашћене контролне организације |  |
| Назив овлашћене контролне организације и број Уговора  |  |
| Износ са рачуна о сертификацији за текућу годину (без ПДВ-а) |  |
| Износ подршке (100% без ПДВ-а) |  |

**Уписати место и датум подношења захтева и потписати изјаву. Потписивањем изјаве прихватају се услови конкурса а само тада је захтев исправан.**

**Непотпуне и неблаговремене пријаве неће се разматрати.**

|  |
| --- |
| Изјављујем под кривичном и материјалном одговорношћу да за инвестицију органске сертификације нисам нити ћу конкурисати за субвенцију у 2023. години на другим конкурсима. Изјављујем да немам неизмирених обавеза по основу јавних прихода у Одељењу за пореске послове општине Аранђеловац. Изјаву прилажем као доказ о тачности података, предате документације на конкурсу и као писмену потврду прихватања свих услова конкурса.У Аранђеловцу \_\_\_\_\_\_\_\_\_\_\_2023. године \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Подносилац захтева |